Misiune imposibilă pentru „omul de fier” al Rusiei: De ce a fost alungat din Africa misteriosul războinic propagandist al Moscovei
Se ferește de gloanțe, scapă din explozii și protejează secrete de stat. Filmele bombastice de propagandă îl prezintă pe misteriosul agent rus Maxim Șugalei ca pe un personaj eroic pe care nimic nu îl poate opri în misiunea lui de a-și promova țara în străinătate. În viața reală, Șugalei a jucat un rol important în extinderea influenței Rusiei în unele țări din Africa, activitatea sa fiind strâns legată de cea a mercenarilor ruși din Grupul Wagner. Acum, însă, el a fost nevoit să se întoarcă în Rusia cu coada între picioare, după ce a fost arestat în Ciad împreună cu alți doi agenți ruși, relatează BBC.